Sacrosancte Dei ecclesie Sancti Vincentii Matisconensis civitatis. Ego Raculfus dono pro remedio anime mee unam vineam in pago Matisconense, in agro Salorniacense, in villa Liviniaco. Terminatur a mane via publica, a medio die terra jam dicti Raculfi, a sero terra Narduini, a circio Sancti Petri. Infra istam terminationem, dono ad ipsam casam Dei eo tenore ut quamdiu ego et filius meus Henricus vixerimus teneamus et possideamus, post nostrum vero decessum ad locum jam dicti sancti perveniant.